
AL

CAMEREI DEPUTAŢILOR
                 Vă înaintăm alăturat RAPORTUL asupra proiectului de Lege pentru ratificarea rezoluţiei Adunării Statelor Părţi (ASP) la Statutul de la Roma al Curţii Penale Internaţionale (CPI), adoptată de cea de-a XIV-a sesiune a ASP la Statutul de la Roma al CPI (14/Res.2), la 26 noiembrie 2015, privind articolul 124 din Statutul Curţii Penale Internaţionale, adoptat la Roma, la 17 iulie 1998, trimis spre dezbatere în fond, Comisiei juridice, de disciplină şi imunităţi, cu adresa nr. PL-x 335 din 16 octombrie 2017 şi înregistrat cu nr.4c-11/924 din 16 octombrie 2017. 
                  În raport de obiectul şi conţinutul său, iniţiativa legislativă face parte din categoria legilor ordinare.
	PREŞEDINTE

Eugen NICOLICEA






PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	                    Bucureşti, 24.10.2017                                                                                  
       PL-x 335/2017


RAPORT  

asupra proiectului de Lege pentru ratificarea rezoluţiei Adunării Statelor Părţi (ASP) la Statutul de la Roma al Curţii Penale Internaţionale (CPI), adoptată de cea de-a XIV-a sesiune a ASP la Statutul de la Roma al CPI (14/Res.2), la 26 noiembrie 2015, privind articolul 124 din Statutul Curţii Penale Internaţionale, adoptat la Roma, la 17 iulie 1998
În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere în fond cu proiectul de Lege pentru ratificarea rezoluţiei Adunării Statelor Părţi (ASP) la Statutul de la Roma al Curţii Penale Internaţionale (CPI), adoptată de cea de-a XIV-a sesiune a ASP la Statutul de la Roma al CPI (14/Res.2), la 26 noiembrie 2015, privind articolul 124 din Statutul Curţii Penale Internaţionale, adoptat la Roma, la 17 iulie 1998, trimis cu adresa nr. PL-x 335 din 16 octombrie 2017 şi înregistrat cu nr.4c-11/924 din                  16 octombrie 2017.

Potrivit prevederilor art. 75 din Constituţia României, republicată, şi ale art.92 alin. (8) pct. 1, din Regulamentul Camerei Deputaţilor, republicat, cu modificări şi completări, Camera Deputaţilor este prima Cameră sesizată. 

Consiliul Legislativ a avizat favorabil iniţiativa legislativă cu avizul nr.732 din 18 septembrie 2017.
Preşedintele României a emis decretul nr. 936 din 11 octombrie 2017 privind supunerea spre ratificarea Parlamentului a rezoluţiei Adunării Statelor Părţi (ASP) la Statutul de la Roma al Curţii Penale Internaţionale (CPI), adoptată de cea de-a XIV-a sesiune a ASP la Statutul de la Roma al CPI (14/Res.2), la 26 noiembrie 2015, privind articolul 124 din Statutul Curţii Penale Internaţionale, adoptat la Roma, la 17 iulie 1998.
Comisia pentru politică externă a avizat favorabil proiectul de lege în şedinţa din 24 octombrie 2017.

Proiectul de lege are ca obiect de reglementare ratificarea rezoluţiei ASP-CPI/14/Res.2, adoptată de cea de-a XIV-a sesiune a ASP (Adunării Statelor Părţi) la Statutul de la Roma al CPI (14/Res.2), la 26 noiembrie 2015, cu privire la art.124 din Statutul Curţii Penale Internaţionale. Procedural, amendamentul se supune procedurii prevăzute de art.121 para.4 al Statutului CPI, care condiţionează intrarea în vigoare de trecerea unui an de la depunerea instrumentelor de acceptare sau de ratificare de către 7/8 din totalul statelor părţi. După intrarea în vigoare a amendamentului, statele urmează să devină, pe viitor, părţi la Statutul CPI, nu vor mai avea posibilitatea formulării declaraţiei prevăzute de art.124 din Statut, care le permitea, pentru o perioadă de 7 ani de la intrarea în vigoare a Statutului în ce le priveşte, să nu recunoască competenţa Curţii în privinţa crimelor de război săvârşite pe teritoriul acestor state de proprii cetăţeni. Prin urmare, prin eliminarea acestui articol nu va mai fi posibilă, pe viitor, limitarea jurisdicţiei CPI, în anumite condiţii, în legătură cu săvârşirea unor crime de război.
În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice au examinat această iniţiativă legislativă în şedinţa din  24 octombrie 2017. 
Membrii Comisiei juridice, de disciplină şi imunităţi au fost prezenţi conform listei de prezenţă.

La şedinţă a participat din partea Ministerului Afacerilor Externe domnul Victor Micula – secretar de stat.
În urma examinării iniţiativei legislative, a documentelor ce o însoţesc, precum şi a opiniilor exprimate, membrii Comisiei au hotărât, cu unanimitate de voturi, adoptarea proiectului de Lege pentru ratificarea rezoluţiei Adunării Statelor Părţi (ASP) la Statutul de la Roma al Curţii Penale Internaţionale (CPI), adoptată de cea de-a XIV-a sesiune a ASP la Statutul de la Roma al CPI (14/Res.2), la 26 noiembrie 2015, privind articolul 124 din Statutul Curţii Penale Internaţionale, adoptat la Roma, la 17 iulie 1998.
În raport cu obiectul şi conţinutul său, proiectul de lege face parte din categoria legilor ordinare.

                            PREŞEDINTE,                                    SECRETAR,

             Eugen NICOLICEA                      Costel Neculai DUNAVA                                                
Consilier parlamentar,

Roxana David

